# Іс № 2-530-15



ШЕШІМ

ҚАЗАҚСТАН РЕСПУБЛИКАСЫ АТЫНАН

13 ақпан 2015 жыл Тараз қаласы

Жамбыл облысы Тараз қалалық соты құрамында: төрағалық етуші судья А.Нұрлыбекова, хатшылықта сот мәжілісінің хатшысы А.Атеев болып, Тараз қаласы прокурорының көмекшісі Ш.Утепбергенованың, талап қоюшылар Кайсар Шокпарбекович Нурмолдаевтың, Кенжебек Толетайулы Абайдың, олардың 2014 жылғы қыркүйектің 30-ғы сенімхат негізінде өкілі Дуйсенбек Дауанович Сатаровтың, жауапкерлер «Жамбыл облысы әкімдігінің табиғи ресурстар және табиғат пайдалануды реттеу басқармасы» мемлекеттік мекемесінің 2014 жылдың мамыр айының 12 жұлдызындағы сенімхат негізінде өкілі Гульмира Ильясқызы Акипбаеваның, «Қазақстан Республикасының мемлекеттік қызмет істері және сыбайлас жемқорлыққа қарсы іс-қимыл Агенттігінің Жамбыл облысы бойынша Департаменті» мемлекеттік мекемесінің 2015 жылдың қаңтар айының 20 жұлдызындағы сенімхат негізінде өкілі Куат Кайратович Мадиевтың, «Мойынқұм ауданының прокуратурасы» мемлекеттік мекемесінің 2014 жылдың желтоқсан айының 01 жұлдызындағы сенімхат негізінде өкілі Даурен Ерханович Базарбаевтың қатысуларымен, ашық сот мәжілісінде талап қоюшылар Кайсар Шокпарбекович Нурмолдаевтың, Кенжебек Толетайулы Абайдың жауапкерлер «Жамбыл облысы әкімдігінің табиғи ресурстар және табиғат пайдалануды реттеу басқармасы» коммуналдық мемлекеттік мекемесіне, «Қазақстан Республикасының мемлекеттік қызмет істері және сыбайлас жемқорлыққа қарсы іс-қимыл Агенттігінің Жамбыл облысы бойынша Департаменті» мемлекеттік мекемесіне, «Мойынқұм ауданының прокуратурасы» мемлекеттік мекемесіне прокуратураның ұсынысын, тәртіптік кеңестің шешімін заңсыз деп тану, тәртіптік жаза қолдану туралы бұйрықтарды заңсыз деп тану, бұзу, жалақыны, моральдық зиянның өтемін өндіру туралы талап арызы бойынша азаматтық істі қарап,

 АНЫҚТАҒАНЫ :

 Талап қоюшылар сотқа берген талап арызында жауапкерлер Мойынқұм ауданының прокуратурасы» мемлекеттік мекемесінің (әрі қарай Прокуратура) ұсынысын, Қазақстан Республикасының мемлекеттік қызмет істері және сыбайлас жемқорлыққа қарсы іс-қимыл Агенттігінің Жамбыл облысы бойынша Департаменті» (әрі қарай Тәртіптік Кеңес) шешімін заңсыз деп тануды, жауапкер «Жамбыл облысы әкімдігінің табиғи ресурстар және табиғат пайдалануды реттеу басқармасы» мемлекеттік мекемесінің (әрі қарай Басқарма) 2014 жылдың қыркүйектегі 09 жұлдызындағы № 34 ж/қ және № 25 ж/қ бұйрықтарын заңсыз деп танып, бұзуды, жалақыларын өндіруді, моральдық зиянның өтемі ретінде 1000 000 теңгені өндіруді сұраған.

 Сот отырысында талап қоюшылар К.Ш.Нурмолдаев, К.Т.Абай, өкілдері Д.Д.Сатаров талап арызды толық көлемінде қолдап, қанағаттандыруын сұрады.

 Жауапкерлердің өкілдері Г.И.Акипбаева, К.Мадиев, Д.Базарбаев талап арызға берген қарсылықтарындағы уәждерге сілтеме жасап, талап арызды қанағаттандырусыз қалдыруды сұрады.

Сот ұйғарымымен, Прокуратураның 08.07.2014 жылғы ұсынысын, Тәртіптік кеңестің шешімін заңсыз деп тану туралы талаптары бөлігінде іс жүргізуі, Қазақстан Республикасының Азаматтық іс жүргізу кодексінің 247 бабының 1) тармақшасына сай, қысықартылған.

Сот, іске қатысушылардың түсініктемелерін тындап, істің құжаттарын зерттеп, прокурордың көмекшісінің қорытындысын ескере отырып, келесі тұжырымдарға келеді:

 Басқарманың 2014 жылдың қыркүйек айының 09 жұлдызындағы № 24 ж/қ, 25 ж/қ санды бұйрықтарымен, Жамбыл облысы әкімдігінің табиғи ресурстар және табиғат пайдалануды реттеу басқармасының Мойынқұм ормандарды және жануарлар дүниесін қорғау жөнінде коммуналдық мекемесінің (әрі қарай Мойынқұм орман шаруашылығы) директоры К.Ш.Нурмолдаевқа және Жамбыл облысы әкімдігінің табиғи ресурстар және табиғат пайдалануды реттеу басқармасының Көктерек ормандарды және жануарлар дүниесін қорғау жөнінде коммуналдық мекемесінің (әрі қарай Көктерек орман шаруашылығы) директоры К.Абайға, Қазақстан Республикасының «Сыбайлас жемқорлыққа қарсы күрес туралы» Заңының 12 бабының 2 тармағына сай, шешiмдер әзiрлеу мен қабылдау кезiнде заңды және жеке тұлғаларға заңсыз артықшылық көрсеткені үшін туралы тәртіптік жаза беріліп, талап қоюшылармен еңбек шарттары бұзылған.

 Бұйрықтардың негіздері ретінде Тәртіптік кеңестің 2014 жылдың қыркүйек айының 04 жұлдызындағы шешімі деп көрсетілген.

 Тәртіптік кеңестің аталған шешіміне сай Тәртіптік кеңес Мойынқұм аудандық прокуратурасының заң бұзушылықтарды жою туралы ұсынысын қарап, талап қоюшыларды «Сыбайлас жемқорлыққа қарсы күрес туралы» Заңының 12 бабы 1 тармағының 4) тармақшасына сәйкес қызметінен босату түріндегі тәртіптік жазаға тартуға ұсыныс берген.

Прокуратураның тексеруі барысында талап қоюшыларымен бюджеттік қаражатты мақсатсыз жұмсағандығы, еңбек заңнамасын бұзуы, істі сотта қарау барысында дәлелденген.

Атап айтқанда, Қазақстан Республикасының Үкіметінің 27.04.2009 жылғы №586 санды қаулысымен бекітілген, орман шаруашылығы, ерекше қорғалатын табиғи аумақтар салаларындағы мемлекеттік мекемелердің тауарларды (жұмыстарды, қызметтерді) өткізу жөніндегі ақылы қызмет түрлерін көрсету және олардың бұл ретте алған ақша қаражатын жұмсау туралы ережесін 4-2 тармағының 4 тармақшасына сәйкес, орман шаруашылығы саласындағы мемлекеттік мекемелердің тауарларды (жұмыстарды, қызметтерді) өткізу жөніндегі ақылы қызмет түрлерін көрсетуден алған қаражаты, табиғат қорғау қызметін қамтамасыз ету үшін штаттан тыс маусымдық қызметкерлердің, оның ішінде өрт күзетушілердің қызметтеріне ақы төлеуге жұмсалады.

Прокуратураның ұсынысында, Мойынқұм және Көктерек орман шаруашылықтары 2013 жылы штаттан тыс 4 маусымдық өрт күзетушілердің қызметтеріне еңбек ақыларды бюджеттік қаражаттан төлегендігі анықталды.

Сонымен қатар, Басқарманың басшысымен бекітілген, 2013 жылға орман шарауашылығы іс-шараларын қаржыландыру жоспарына сәйкес, өрт сөндіруге арналған кезекші 1 автокөлікті және 2 трактор техникасын ұстауға (содержание) шығыс көзі қарастырылған, яғни көліктердің жалға алу құны.

Мойынқұм орман шаруашылығы директорының 22.07.2013 жылғы №105-к санды бұйырғымен М.Абдрасилов уақытша өрт қауіпсіздігі маусым аяқталғанша өрт тракторын жүргізуші болып жұмысқа қабылданған.

Сондай -ақ, орман шаруашылығының директорының 15.04.2013 жылғы №52-к бұйрығымен Е.Жарқынбеков 2013 жылдың 5 сәуірінен уақытша 7 айға өрт автокөлігін жүргізушісі болып, 11.04.2013 жылғы №56-к бұйрығымен Д.Сүйіндіков 2013 жылдың 11 сәуірінен уақытша 7 айға өрт тракторының жүргізушісі болып жұмысқа қабылданған.

Яғни, орман шаруашылығының лауазымды тұлғалары жалға алған көліктердің 3 жүргізушісін (1 автокөлік және 2 трактор жүргізушісін) негізсіз жұмысқа қабылдаған.

Сонымен қатар, біліктілігі жоқ қызметкерлерге сауықтыру жәрдемақыларына 1 953 033 теңге, еңбек ақы төлеуде есептелінген санаттардың біліктілік талаптарға сәйкес келмеу салдарынан 1 735 060 теңге еңбек ақы негізсіз артық төленген.

Еңбек ақы төленген тұлғалар талап қоюшылардың өз лауазымдарына тағайындағанға дейін қабылданған туралы уәждерін сот негізсіз деп санайды.

 Талап қоюшылардың іс-әрекеттерінде Қазақстан Республикасының «Сыбайлас жемқорлыққа қарсы күрес туралы» Заңының 12 бабының 2 тармағының 4), 10) тармақшакшаларында көзделген құқық бұзышылықтардың орын алуы толық расталған.

Қазақстан Республикасының Үкіметінің 14.11.2011 жылғы №1338 қаулысымен бекітілген, Мемлекеттік орман қоры учаскелерінде шөп шабу және мал жаю қағидасының 10 тармағына сәйкес, мемлекеттік орман қоры учаскелерінде ешкі жаюға арнайы бөлінген қоршалған учаскелерде ғана рұқсат етіледі.

Прокуратураның тексеруі барысында орман шаруашылығының лауазымды тұлғалары орман қорының аумағында арнайы қоршалған учаскенің жоқтығына қарамастан, ешкі бар орман шаруашылықтарымен негізсіз шарттар жасағанын анықтаған.

Заң ережелерінің орындаудың міндеттілігін ескере отырып, талап қоюшылардың ешкі бар орман шаруашылықтары тек қана сексеуіл өсетін жайылымдарды пайдаланғандарын, орман шаруашылығына зиян келтірмегендерін, Мойынқұм ауданының жерлерінде аталған Заң нормасын қолдануы орынды емес деген уәждерімен сот келіспейді.

Прокуратураның ұсынысында орман пайдаланушылардың атында тіркелеген малдың саны келісім шарттарда көрсетілген малдардың санынан артық екендігін, осыған байланысты орман пайдаланушылар орманды жанама пайдаланғандығы үшін төлеуге жататын жалпы сомасы 278 444 теңгені төлеуден жалтарған деген тұжырыммен сот толықтай келіседі.

Мойынқұм орман шаруашылығының директорының бұйрығымен орман күтуші лауазымына «Тіршілік әрекетінің қауіпсіздігі және қоршаған ортаны қорғау» мамандығымен жоғары білімді К.Құдайбергенов тағайындалған.

Ал, Қазақстан Республикасы Үкіметінің 2004 жылғы 9 наурыздағы №291 санды қаулысымен бекітілген Мемлекеттiк орман күзетi туралы ереженiң 26 тармағына сай мемлекеттiк орман күзетiне жұмысқа (орманшылар мен қорықшылардан басқа) орман шаруашылығы, орман-техникалық жоғары немесе орта оқу орындарын бiтiрген тұлғалар қабылданады деп көзделген.

 Нәтижесінде, тиісті мамандығы жоқ К.Кудайбергенов бюджет есебінен заңсыз 143 682 теңге еңбек ақы ретінде алған.

 «Мемлекеттік сатып алу туралы» Заңының (әрі қарай - Заң) 1 бабының 6 тармағына сәйкес, бiртектi тауарлар, жұмыстар, көрсетілетін қызметтер - бiрдей болмаса да, белгiлi бiр функцияларды орындауына және өзара алмастырушы болуына мүмкiндiк беретiн ұқсас сипаттамалары бар және ұқсас құрамдас бөлiктерден тұратын тауарлар, жұмыстар, көрсетiлетiн қызметтер.

25.02.2014 жылы, Көктерек орман шаруашылығы мен жеке кәсіпкер Бекпасованың арасында 185 000 теңгеге мемлекеттік сатып алу туралы жасалған №3 келсім-шартпен Заңның 4 бабының 1 тармағының 60 тармақшасын негізсіз қолданып, яғни өнім берушіні таңдауды және онымен мемлекеттік сатып алу туралы шарт жасасуды регламенттейтін нормалары қолданылмай, мемлекеттік сатып алуды жүзеге асырған.

Алайда, келісім-шартта көрсетілген тауарлар біртекті тауарларға жатпайды, өйткені мемлекеттік сатып алу арқылы алынған қосалқы бөлшектер біртекті немесе бірдей емес және өз ара алмастырушы бола алмайды.

Талап қоюшы Н.Абайдың аталған шартта көрсетілген сомалар тиісті қаржы жылына республикалық бюджет туралы заңмен белгіленген жүз еселенген айлық есептік көрсеткіш мөлшерінен аспайды деген түсініктемелері заңға қайшы болып табылады, себебі өнім берушіні таңдауды және онымен мемлекеттік сатып алу туралы шарт жасасуды регламенттейтін нормалары қолданылмай мемлекеттік сатып алу, егер мұндай біртекті тауарлардың, жұмыстардың, көрсетілетiн қызметтердің құндық мәндегі жылдық көлемі жүз еселенген айлық есептік көрсеткіш мөлшерінен аспаса, біртекті тауарларды, жұмыстарды, көрсетілетін қызметтерді жүзеге асырылады.

Ал, 16.01.2014 жылы бекітілген мемлекеттік сатып алудың жылдық жоспары бойынша жоғарыда көрсетілген шарттар бойынша сатып алынған тауарлардың жылдық көлемі жүз еселенген айлық есептік көрсеткіш мөлшерінен асады.

Жоғарыда көрсетілгеннің негізінде, сот талап қоюшылар К.Ш.Нурмолдаев пен К.Абайдың жауапкер «Жамбыл облысы әкімдігінің табиғи ресурстар және табиғат пайдалануды реттеу басқармасы» коммуналдық мемлекеттік мекемесіне 2014 жылдың қыркүйектегі 09 жұлдызындағы № 34 ж/қ және № 25 ж/қ бұйрықтарды заңсыз деп тану, бұзу туралы талап арызы қанағаттандырусыз қалдырылуға жатады деп табады.

Сонымен бірге, талап қоюшылардың моральдық зиянның өтемін өндіру туралы талаптары қанағаттандырудан бас тартылуға жатады. Себебі, осы істі қарау барысында талап қоюшылар жауапкердің құқыққа қарсы әрекеттерімен және әрекетсіздігімен, әлдебір жеке мүліктік емес құқықтарының бұзылғандығы туралы нақты дәлелдемелер ұсынған жоқ.

Осы негіздерге сәйкес, ҚР АІЖК – нің  217 – 221 баптарын негізге алып, сот

Ш Е Ш І М Е Т Т І :

Талап қоюшылар Кайсар Шокпарбекович Нурмолдаевтың, Кенжебек Толетайулы Абайдың жауапкер «Жамбыл облысы әкімдігінің табиғи ресурстар және табиғат пайдалануды реттеу басқармасы» коммуналдық мемлекеттік мекемесіне бұйрықтарды заңсыз деп тану, бұзу, жалақымен моральдык зиянның өтемін өндіру туралы талап арызы қанағаттандырудан бас тартылсын.

Шағым, наразылық сот шығарған шешімнің көшірмелері тапсырылған күннен бастап он бес күн ішінде берілуі (келтірілуі) мүмкін.

Судья: А.Нұрлыбекова